Een dood, 18 beseer toe drie voertuie bots - Maroela Media
Drie voertuie was by die ongeluk op die M4 in Durban betrokke. Foto: Netcare 911
Paramedici het hulle vroeg Donderdagaand na die toneel van 'n ernstige botsing op die M4-snelweg naby die M41-afrit in Durban gehaas waar 'n ligte afleweringsvoertuig, 'n nutsvoertuig en 'n minibustaxi gebots het.
Shawn Herbst, woordvoerder van Netcare 911, sê een persoon is op slag dood terwyl nog 18 insittendes van die minibustaxi se beserings van gering tot matig wissel.
Hulle is op die toneel gestabiliseer en toe hospitaal toe gebring vir verdere behandeling.
Die oorsaak van die ongeluk is nog nie bekend nie, maar die polisie en verkeersafdeling het ondersoek kom instel.
Ek is nie verbaas dat daar 'n taxi betrokke was nie… ek het al van hulle gesien teen 'n besete spoed op 'n draai by mense probeer verby steek. Hulle het geen respek vir hul eie of hul passassiers se veiligheid nog die veiligheid van ander padgebruikers nie.